Ewige Madonna

Ewige Madonna ass e Kuerzfilm an Documentaire vum däitsche Regisseur Ulrich Kayser iwwer d'Muttergottes an der Stater Kathedral (d'Tréischterin am Leed). En ass aus dem Joer 1950 an den éischte professionell gedréinte Lëtzebuerger Faarffilm.

 Ëm wat geet et am Film? 

De Film setzt sech aus zwee groussen Deeler zesummen. Am éischten Deel, dee ronn 10 Minutten dauert, gëtt d'Chronologie vun der Marieveréierung zu Lëtzebuerg gewisen, dorënner den Ufank vun der Iechternacher Abtei ëm d'Joer 1000, Episoden aus dem Drëssegjärege Krich, a wéi aus der Maria 1666 d'Schutzpatréinesch vun der Stad Lëtzebuerg gëtt. Den zweeten, méi kuerzen Deel weist haaptsächlech wéi den deemolege Bëschof Léon Lommel eng zäitgenëssesch Oktav feiert.

 Produktiounsgeschicht 

De Film gouf zur Geleeënheet vum hellege Joer 1950 gedréint. D'"Katholische Aktion" huet hir Memberen dozou opgeruff, mindestens 10 Lëtzebuerger Frang fir d'Produktioun vum Film ze spenden.Um den luxemburgischen Film: „EWIGE MADONNA”, in Luxemburger Wort, Säit 6, 25. Mäerz 1950Michel Legrand, Paul EstgenDaniela Lieb, Säit 408 Déi gouf schlussendlech vun der Société de coproduction et de participation cinématographique (SOCOPA) an d'Hand geholl. Ewige Madonna war där Gesellschaft hiren eenzege Film.Daniela Lieb, Säit 405

De Produktiounsleeder war de Florent Antony, an d'Musek gouf vum Symphonieorchester vu Radio Lëtzebuerg an der Militärmusek ënner der Leedung vum Henri Pensis agespillt. Den däitschen Text ass vum Nik Hein an dee franséische vum Léon Loschetter.

D'Zeenen an der Kathedral goufen an der Woch vum 5. Dezember 1949 gedréint.Aufnahmen zum Film „Ewige Madonna", in Luxemburger Wort, Säit 3, 12. Dezember 1949Landeschronik in Luxemburger Wort, Säit 4, 26. Abrëll 1950Stadt Luxemburg in Luxemburger Wort, Säit 4, 5. Dezember 1949 
Duerno waren Dréiaarbechten zu Iechternach a Giischterklaus, an Enn Dezember zu Veianen.
Zu Veianen gouf fir d'éischt am "Heemechtsmusée" gedréint, duerno och an der Trinitarierkierch an an der Buerg.Aus dem Grossherzogtum in Escher Tageblatt], Säit 7, 4. Januar 1950Die Viandener Burg in Flammen in Luxemburger Wort, Säit 4, 2. Januar 1950Landeschronik in Luxemburger Wort, Säit 4, 23. Dezember 1949 Silvester 1949 gouf d'Buerg duerch Feier a Spezialeffekter kënschtleg a Brand gesat, als Kuliss fir d'Zeene vum drëssegjärege Krich.Landeschronik in Luxemburger Wort, Säit 4, 31. Dezember 1949
Och am Minett, zu Rëmeleng an der Grouft "Boucher", gouf gedréint.Im kleinsten Filmatelier der Welt in Escher Tageblatt, Säit 7, 27. Mee 1950

Ewige Madonna ass den éischte professionell gedréinte Lëtzebuerger Faarffilm, obwuel de Pierre Bertogne schonn 1939 e faarwegen Amateurfilm iwwer d'Jorhonnertfeier vum Land gedréint hat.Daniela Lieb, Säit 403

 Opféierung 

D'Filmpremière war den 28. Abrëll 1950 am Kino Marivaux op der Stater Gare. Si stoung ënnert dem héije Protektorat vun der Groussherzogin Charlotte, dem Bëschof Léon Lommel, an dem Minister fir Erzéiung a Kultus Pierre Frieden. Present waren och de Chamberpresident Émile Reuter, de Generalvikar Alfred Mille, den Inneminister Eugène Schaus, de Gesondheetsminister Alphonse Osch an d'Botschafter vu Groussbritannien a Frankräich.Grand-Duché de Luxembourg, Ministère d'État, Bulletin d'Information, N°3/4, 30. Abrëll 1950, Säit 60

Och eng italieenesch Fassung gouf produzéiert, déi zu Roum opgefouert gouf.„Burg Vianden brennt" in Luxemburger Wort, Säit 5, 4. Abrëll 1950„La Madonne Eternelle“ des ouvriers-mineurs in Luxemburger Wort, Säit 5, 30. Januar 1950

De 5. Juni gouf déi franséisch Versioun mam Titel Notre-Dame de Luxembourg zu Bréissel opgefouert, ënner anerem a Presenz vum apostouleschen Nuntius Monseigneur Cento an dem lëtzebuergesche Botschafter Robert Als.Landeschronik in Luxemburger Wort, Säit 4, 3. Juni 1950A la Gloire de Notre-Dame de Luxembourg in Luxemburger Wort, Säit 2, 14. Juni 1950

De 5. Juli gouf déi englesch Fassung vum Film mam Titel The Story of Our Lady der englescher an US-amerikanescher Press zu Paräis virgestallt.Stadt Luxemburg in Luxemburger Wort, Säit 4, 4. Juli 1950 De 7. Februar 1951 gouf am Kino Marivaux déi englesch Versioun dunn och zu Lëtzebuerg presentéiert. Se war liicht gekierzt an ugepasst, fir de Film méi accessibel fir en auslännesche Public ze maachen. Bei der Première waren ënner anerem de Bëschof Lommel an d'US-amerikanesch Botschafterin Perle Mesta present.„The Story of our Lady” in Luxemburger Wort, Säit 4, 8. Februar 1951"The Story of Our Lady" in Luxembourg Bulletin, Säit 6, 1. July 1951

No der Première vun der englescher Versioun zu Paräis gouf de Film op der Film-Biennale vu Venedeg gewisen, éier en de Wee op New York fonnt huet.Landeschronik, in Luxemburger Wort, Säit 4, 21. Juli 1950

Am November 1954 gouf Ewige Madonna wärend der Internationaler Woch vum reliéise Film zu Lima am Peru gewisen.Internationale Woche des religiösen Films in Peru in Luxemburger Wort, Säit 12, 19. November 1954

 Restauréierung 

Am Joer 2000 gouf Ewige Madonna am Optrag vum CNA restauréiert. Dank enger neier digitaler Technik konnten dem Film seng ursprénglech Faarwen nees hirgestallt ginn. De Broadcasting Centre Europe, eng Filial vum RTL Group, war fir d'Restauratioun verantwortlech.Rapport d'activité du Ministère de la Culture 2000, Säit 187

 Wat sot d'Press 
Luxemburger Wort, 29. Abrëll 1950:Die Filme der Woche in Luxemburger Wort, Säit 12, 29. Abrëll 1950
Das Werk [stellt] in seiner Art der Kolorierung eine Neuerung dar und [ist] in technischer Hinsicht als eine Meisterleistung anzusprechen [...] Hervorzuheben aber ist die majestätige Gewalt der Musik, die den guten Eindruck der farbigen Bilder verdoppelt. Auch der sprachliche Teil des Filmes verdient, wegen seiner Konzision, die beste Anerkennung.

Escher Tageblatt, 29. Abrëll 1950:Zur Uraufführung des Films "Die ewige Madonna in Escher Tageblatt, Säit 10, 29. Abrëll 1950
Künstlerisch gewinnt der Streifen zunächst durch die Begleitmusik, die sehr geschickt Motive aus unseren Volks- u. Marienliedern verwendet, und durch die wirklich hervorragenden musikalischen und gesanglichen Darbietungen. Der Streifen gewinnt in künstlerischer Hinsicht ferner durch die sprachlich und inhaltlich gleich vorzüglichen Kommentare [...]. Doch dürfte, so. scheint uns, der Bildschnitt stellenweise etwas abrupt sein. [...] Der Regie sei zugute gehalten, daß sie es verstand, allfälligen Sentimentalitätswirkungen aus dem Wege zu gehen. Vielleicht aber hat sie manchmal die filmische Aussage zu straff geformt. [...] Es ist ein guter Film, der durch sein wirklich populäres Thema die Massen anspricht. Ob er ein Meisterwerk ist in des Wortes wahrer Bedeutung, ein Meisterwerk vor allem hinsichtlich der technischen Gestaltung des anziehenden filmischen Vorwurfs, diese Frage möchten wir vorläufig offenlassen.

 Quellen 
 „Ewige Madonna“ Ein Luxemburger Film aus dem Jahr 1950, Michel Legrand, Paul Estgen, Forum Nr. 226, Mee 2003, Säite 26-27
 Voll Zuversicht und Glaube, Daniela Lieb, Hémecht, Joergang 65, 2013, Heft 4,

Kategorie:Lëtzebuergesch Filmer
Kategorie:Lëtzebuergesch Documentairen
Kategorie:Filmer 1950